09/02/2010 | Administración LocalMunicipal
Ferrol
Persoal
Bases reguladoras da convocatoira dunha praza de psicóloga

Anuncio O día 26/01/2010 a concelleira delegada da Área de Recursos Humanos e Organización Interna, mediante delegación conferida por Resolución do Sr. Alcalde de data 30/10/2008 (BOP 01/12/2008), aprobou as bases específicas que rexerán a convocatoria dunha praza de Psicóloga de administración especial incluída na Oferta Parcial de Emprego Público do ano 2008 (BOP 04/09/2008), e que transcritas literalmente din como segue: Unha praza de Psicóloga, encadrada na Escala de Administración Especial, Subescala Técnica Superior, clasificada no grupo “A1” que dará cobertura ao posto de traballo denominado “Directora do Centro de Información á Muller”. Concurso-Oposición en quenda libre. Para participar nas probas selectivas cómpre: - Ser muller, española ou nacional doutro Estado membro da Unión europea nos termos previstos no artigo 57 da Lei 7/2007, do 12 de abril, do Estatuto Básico do Empregado Público e no artigo 4 da Lei 2/2007, do 28 de marzo, do traballo en igualdade das mulleres de Galicia. - Ter cumpridos dezaseis anos e non exceder, no seu caso, da idade máxima de xubilación forzosa. - Non padecer enfermidade ou eiva física que impida o desempeño das correspondentes funcións. As persoas con minusvalidez deberán facelo constar na instancia, indicando se precisan adaptacións para realizar as probas. - Non ter sido separada, mediante expediente disciplinario, do servicio en calquera Administración pública do Estado, comunidade autónoma ou entidade local, nin atoparse inhabilitada para o exercicio das funcións públicas. - Estar en posesión da Licenciatura en Psicoloxía. O prazo de presentación de instancias será de vinte días naturais contados a partir do día seguinte ao da publicación da convocatoria no Boletín Oficial do Estado. As persoas que desexen participar nas probas selectivas presentarán unha solicitude dirixida ó señor alcalde-presidente deste Concello, na que farán constar que reúnen todos os requisitos sinalados na base terceira anterior. Presentaranse no Rexistro Xeral do Concello no prazo de vinte días naturais contados a partir do seguinte ó da publicación do anuncio da convocatoria no Boletín Oficial del Estado. As solicitudes poderanse remitir tamén na forma determinada no artigo 38 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Coa solicitude achegarán: -Fotocopia do DNI. -Xustificante do ingreso na Tesourería municipal da contía dos dereitos de exame que se sinalen, ou ben, xustificante do xiro postal ou telegráfico do seu pagamento, ou no seu caso certificado do INEM, de estar en situación de desemprego, para os efectos de exoneración desta taxa. As aspirantes deberán ingresar a cantidade que estableza para cada grupo de titulación a Ordenanza Fiscal reguladora da taxa pola solicitude de participación en probas de selección do persoal vixente en cada momento, quedando exonerados do seu aboamento aqueles aspirantes que acrediten, medianate certificado do INEM, estar en situación de desemprego. O tribunal cualificador está constituído da seguinte forma: Presidente: Un/unha funcionario/a do Concello de Ferrol. Secretario: O secretario do Concello. Vocais: Tres funcionarios/as do Concello e un funcionario doutra administración. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto básico do empregado público. Os membros do tribunal deberán absterse de intervir, notificándoo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas non cinco anos anteriores á publicación desta convocatoria. Asemade, os/as aspirantes poderán recusar aos membros do tribunal cando concorran as devanditas circunstancias. O tribunal resolverá todas as dúbidas que puideran xurdir na aplicación destas normas, así como o que se deba facer non casos non previstos. O tribunal poderá dispoñer a incorporación a súas sesións de persoas con labores de asesoramento para as probas que estimen pertinentes, limitándose estes/as a prestar a súa colaboración nas súas especialidade técnicas. Os/as vocais deberán posuír titulación ou especialización igual ou superior á esixida para o acceso á praza convocada (R. D. 896/91 de 7 de xuño, art.4 e). Constarán das seguintes fases: Fase de Concurso: Esta fase non superará o vinte por cento da puntuación total. a) Experiencia profesional, ata un máximo de 5,5 puntos. a.1) Servicios prestados no mesmo corpo, escala, subescala e/ou categoría ou que se desempeñaran funcións análogas debidamente acreditadas, no Concello de Ferrol: 0,5 puntos por cada ano completo. a.2) Servicios prestados, no mesmo corpo, escala, subescala e/ou categoría ou que se desempeñaran funcións análogas debidamente acreditadas, en calquera administración pública: 0,25 puntos por cada ano completo. b) Formación, ata un máximo de 2 puntos. Por cursos relacionados coa actividade a desenvolver -temas de igualdad, discriminación a favor del género femenino, etc.-, impartidos pola administración pública, universidades, Inem, Formación continua do AFCA (Acordo de formación continua para as Administracións Públicas) ou formación ocupacional, ata un máximo de 2 puntos: - De entre 250 e 499 horas: 0,50 puntos. - De entre 100 e 249 horas: 0,40 puntos. - De entre 80 e 99 horas: 0,30 puntos. - De entre 50 e 79 horas: 0,20 puntos. - De entre 15 e 49 horas: 0,10 puntos. - De menos de 15 horas: 0,05 puntos. No suposto de que na acreditación dos cursos non figure o número de horas, aplicarase a puntuación mínima. Fase de Oposición: Constará de catro exercicios de carácter obrigatorio e eliminatorio. Primeiro exercicio. De carácter obrigatorio e eliminatorio para todas as aspirantes: Consistirá en contestar a unha batería de 75 preguntas curtas nun tempo máximo de dúas horas sobre o temario da parte xeral que figura como anexo a estas bases. As preguntas serán determinadas polo tribunal inmediatamente antes de celebrarse o exercicio. Valorarase de 0 a 10 puntos sendo preciso acadar un 5 para superalo. Segundo exercicio. De carácter igualmente obrigatorio e eliminatorio: Consistirá en contestar por escrito, nun tempo máximo de tres horas, a dous temas extraídos ao chou entre os comprendidos no programa anexo á convocatoria, da segunda parte ou parte específica. Neste exercicio avaliaranse os coñecementos sobre os temas expostos. Valorarase de 0 a 10 puntos sendo preciso acadar un 5 para superalo. Terceiro exercicio. Desenvolverase por escrito, durante un período máximo de tres horas, e consistirá na redacción dun informe, con proposta de actuación, sobre dous supostos prácticos que proporá o tribunal inmediatamente antes do comezo do exercicio, relativos a tarefas propias das funcións asignadas á subescala. Durante o desenvolvemento desta proba os aspirantes poderán, en todo momento, facer uso dos libros de consulta dos que acudan provistos, non permitíndose o manexo de textos comentados nin libros de formularios. Neste exercicio avaliarase fundamentalmente a capacidade de raciocinio, a sistemática na presentación e formulación de conclusións así como a adecuación da proposta de actuación. Valorarase de 0 a 10 puntos sendo preciso acadar un 5 para superalo. Cuarto exercicio. De carácter obrigatorio e eliminatorio. Constará de dúas partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha charla en galego cunha duración máxima de dez minutos cos membros do Tribunal, na que se falará do documento obxecto da primeira parte deste exercicio e só se valorarán os aspectos citados, admitíndose as variantes dialectais. Para o obxecto de garantir a posibilidade de revisión da proba oral, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do Réxime xurídico e das administración públicas e do procedemento administrativo común. Tema 1. A Constitución española de 1978. Estructura. Principios xerais. Reforma constitucional. Tema 2. Os dereitos e deberes fundamentais dos españois. Tema 3. As Cortes Xerais. O poder lexislativo: as funcións e os órganos. Tema 4. O Goberno e a Administración do estado. Concepto. Cesamento do Goberno. Responsabilidade. Funcións do Goberno. Tema 5. O poder xudicial: concepto xeral. Principios de organización xudicial. Órganos xurisdiccionais. Tema 6. A Administración pública Concepto. Principios de actuación da administración pública: Exame de cada un deles. Tema 7. A organización territorial do Estado. A Comunidade autónoma de Galicia e o seu Estatuto de autonomía. As institucións galegas. A Xunta e o seu presidente. Tema 8. Sometemento da Administración á lei e o dereito. A Lei. Clases de leis. Disposicións do Executivo con rango de lei. O Regulamento e outras disposicións xerais. Tema 9. Os dereitos dos cidadáns ante a Administración Pública. Colaboración e participación dos cidadáns na Administración, con especial referencia á Administración Local. Tema 10. O acceso electrónico dos cidadáns aos servizos públicos. Lei 11/2007, de 22 de xuño, de acceso electrónico dos cidadáns aos servizos públicos. A sede electrónica. Defensor do usuario. Tema 11. O acto administrativo. Motivación. Eficacia. Validez dos actos administrativos. O silencio administrativo. Tema 12. Os recursos administrativos. Concepto. Clases. Obxecto. Tema 13. O réxime local español. A Lei de Bases de Réxime Local. Clases de Entidades Locais. Organización municipal. Competencias municipais. Organización. A normativa de Administración Local de Galicia. Tema 14. O municipio. Elementos. Competencias. O termo municipal. O Estatuto dos veciños. Tema 15. O alcalde: competencias. Os tenentes de alcalde. O Pleno: composición e atribucións. A Xunta de Goberno Local. Os órganos complementarios. Tema 16. O persoal ao servizo das entidades locais I. O Estatuto do Empregado Público. O persoal laboral: tipoloxía e selección. Tema 17. O persoal ao servizo das entidades locais II. Deberes. II Acordo regulador das condicións de traballo do persoal ao servizo do Concello de Ferrol. Ordenanza de Normalización Lingüística do Concello de Ferrol. Tema 18. Facendas locais: clasificación dos ingresos. Ordenanzas fiscais. Réxime xurídico do gasto público local. Os presupostos locais. Tema 1.- Marco legal dos Servizos Sociais: A Constitución e o Estatuto de autonomía. Tema 2.- A política social actual na Unión Europea. Comparativa de países. Tema 3.- A lei de Servizos Sociais de Galicia. Antecedentes. Marco xeral e obxectivos. Tema 4.- Os servizos sociais no ambito municipal. Marco Legal. Competencias. Tema 5.- Plan Concertado. Prestacións básicas Tema 6.- Perfil profesional do psicólogo/a. O seu rol no ambito dos Servizos Sociais. Tema 7.- Rol profesional da Psicóloga nun Centro de Información á muller. Tema 8.- O servizo de Axuda a domicilio. Aplicación nos concellos. Tema 9.- O Sistema de atención á dependencia. Funcións do psicólogo/a. Tema 10.- A inclusión social. O Plan de inclusión de Galicia. Su aplicacion nos concellos. Tema 11.- Inserción laboral de mulleres victimas de malos tratos. Prestacións. Programas. Centros. Tema 12.- A Lei galega de medidas básicas de inserción social e a súa aplicación nos concellos. Tema 13.- Lexislación en relación coa protección xurídica da menor. Ley galega de familia, infancia e adolescencia. Tema 14.- A infancia. O maltrato á infancia. Necesidades e estratexias de intervención ante o maltrato infantil. La prevención do maltrato infantil. Tema 15.- Plan integral de apoio á familia. Niveis de intervención e programas de actuación. Tema 16.- Familia e comunidade. Funcións e os modelos de familia. Estratexias de intervención. Modelos de intervención psicolóxica no ámbito familiar. Tema 17.- Os problemas de conduta infanto-xuvenís. Técnicas de intervencións. O impacto da violencia de xénero nos menores. Tema 18.- Normativa sobre dereitos e liberdades dos estranxeiros en España e a súa integración. A situación das mulleres inmigrantes. Medidas de integración. Recursos e programas dirixidos á poboación inmigrante. Tema 19.- Os servizos sociais e a muller. Prestacións socioeconómicas. Tema 20.- Conceptualización histórica da violencia de xénero. Dimensión social da violencia de xénero. Tema 21.- Sinais de alarma. Malos tratos no ámbito familiar. Ciclo da violencia familiar. Tema 22.- Psicoloxía e violencia social. Psicotatología e conduta violenta. Análise dos programas de reeducación, rehabilitación e reinserción dos maltratadores. Tema 23.- Medidas para a prevención da violencia de xénero. Programas en Galicia dirixida a Mulleres vítimas de violencia de xénero Tema 24.- Modelos de educación afectivo-sexual. Os abusos sexuais. Elementos de detección. Intervención ante o abuso Tema 25.- Drogodependencias e outras adiccións. Conceptos xerais de prevención e asistencia. Lexislación, recursos e programas. Centros e dispositivos da rede galega de drogodependencias. Tema 26.- Normativa autonómica sobre rexistro de entidades, autorizacións e acreditacións dos Centros de Servizos Sociais. Tema 27.- A orde reguladora de protección das victimas de violencia doméstica. Tema 28.- Protocolos de actuación nos casos de violencia de xero. Protocolos de actuación para os ingresos en casas de acollida. Tema 29.- O Plan municipal contra a violencia de xénero. Tema 30.- O Instituto da Muller. Obxectivos, programas que desenvolve. Tema 31.- Os Centros de Información á Muller. Normativa reguladora. Organización, funcionamento, programas. Dirección por obxectivos. Tema 32.- As Casas de acollida de mulleres vítimas de malos tratos. Normativa. Tema 33.- Marco normativo internacional, e estatal referido á igualdade entre homes e mulleres. Tema 34.- As políticas de igualdade en Galicia. Servizo galego de igualdade. Organigrama. Obxectivos e funcións. Programas que desenvolve. Tema 35.- O Plan Municipal de Igualdade de Oportunidades de mulleres e homes do Concello de Ferrol. Tema 36.- Axudas e programas dirixidos a incentivar o emprego nas mulleres. Tema 37.-. O orzamento municipal: Bases de execución do orzamento para o ano 2009: título III, capítulos 1, 2 e 3. Tema 38.- A conciliación da vida familiar e laboral das persoas traballadoras. Lei 39/1999. Medidas. Tema 39.- A mediación familiar. Aspectos xurídica relacionada coa separación e o divorcio. Estructura do proceso de mediación. Modelos teóricos. Xestión de conflitos. O marco legal regulador do divorcio e da separación matrimonial. Tema 40.- O papel do movemento feminista na loita contra a violencia de xénero. Tema 41.- Aspectos sociais e psicolóxicos da violencia de xenero. Tema 42.- A prostitución. Antecedentes historicos. Definicións. Aspectos psicolóxicos, socioeconómicos e legais. Tema 43.- O voluntariado. Normativa que o regula. O voluntariado social dirixido aos programas de muller. Tema 44.- A entrevista como técnica de diagnóstico e intervención psicosocial. Tema 45.- A avaliación psicolóxica. Análise da demanda. Estratexias de avaliación e diagnóstico. Planificación de intervención. A intervención psicosocial sen demanda. O informe psicolóxico. Tema 46.- Actitudes. Características xerais. Funcións. Formación de actitudes. Prexuízos e estereotipos. A autoestima. Tema 47.- A comunicación humana. Niveis de comunicación. A comunicación patolóxica. Tema 48.- O Test psicológico. Os Test psicométricos. OsTest proxectivos. Tema 49.- Habilidades de autocontrol e manexo do estrés Tema 50.- O poder. Análise psicolóxica. Tema 51.- Aplicación do principio de transversalidade na loita contra as diversas formas de violencia de xénero e discriminación. Tema 52 - Os programas de intervención con persoas con diversidade funcional. A problemática singular das mulleres con discapacidade. Tema 53.- Lei do traballo en igualdade das mulleres en Galicia. Estrutura, obxectivos e contido. Tema 54.- Os equipos do menor. Normativa que os regula. Competencias e actuacións. Tema 55.- O defensor do Pobo de Galicia. Lexislación. Procedementos para solicitar seu intervención. Tema 56.- A demanda nos centros de información á o muller. Características e singularidades. Tema 57.-Dinamización comunitaria. Principios básicos da acción social comunitaria. Tema 58.- Cooperación social e solidariedade. Tema 59.- O segredo profesional. Tema 60.- Lei de protección de datos de caracter persoal. L. O.15/1999. R. D.1720/2007 que a desenvolve. Tema 61.- A lei de Subvencións de Galicia e decreto que a regula. Tema 62.- A coordinación. Definición e modelos. O CIM, a coordinación cos Servicos Sociais de atención primaria e os servicos sanitarios. Tema 63.- Políticas públicas e xénero. As políticas de acción positiva. O “mainstreaming”. Tema 64.- A educación para a saúde. Metodoloxía e actuacións. Tema 65. As habilidades sociales. Definición e adquisición. Entrenamiento nas habilidades sociais. A asertividade. Métodos e técnicas para o seu fomento. Tema 66.- A dinámica de grupos. Toma de decisións e resolución de conflitos. Tema 67.- Lecer e tempo libre. Recursos de lecer como instrumentos de socialización e concienciación das problemáticas sociais e en concreto da violencia de xero e igualdade entre home e mulleres. Tema 68.- Lei Orgánica 1/2004, do 28 de decembro, de medidas de protección integral contra a violencia de xénero: Principios xerais, medidas de sensibilización, prevención e detección. Tutela institucional. Dereitos das mulleres vítimas de violencia de xénero. Tema 69.- A violencia: Efectos e consecuencias emocionais e psicolóxicas. Estrés post-traumático. Tema 70.- Depresión e ansiedade: concepto, características, etioloxía, diagnóstico. Intervención en crise. Tema 71.- Teorías dos estudos de xénero. Xénero e saúde mental. Tema 72.- A metodoloxía en psicoloxía. O que se fai público para xeral coñecemento. Ferrol, O alcalde Vicente Luis Irisarri Castro